**“КОМПЛЕКСЕН ОНКОЛОГИЧЕН ЦЕНТЪР – ШУМЕН” ЕООД**



адрес: ул. ‘Васил Априлов” 63, Тел./факс: 054/810 004, e-mail: office@oncocenter.org

*ПРОЕКТ!*

### ДОГОВОР

Днес ………....2019 г. в гр. Шумен, на основание чл.186 във връзка с чл.20 ал.3 т.2 от Закона за обществените поръчки, се подписа настоящият договор между:

„……………………………”…. гр…………….. представлявано от …………………………… с адрес :гр…………………..ул…………………………..№……. БУЛСТАТ: ………………., наричан по-долу за краткост **ИЗПЪЛНИТЕЛ,** от една страна   
и   
**„КОЦ –ШУМЕН” ЕООД** , представлявано от д-р Сотир Стоянов Караниколов с адрес гр. Шумен, ул. Васил Априлов 63 БУЛСТАТ: 127521758, наричан по-долу за краткост **ВЪЗЛОЖИТЕЛ**, от друга страна.

СТРАНИТЕ СЕ СПОРАЗУМЯХА ЗА СЛЕДНОТО:

**ПРЕДМЕТ НА ДОГОВОРА**

1. **ИЗПЪЛНИТЕЛЯТ**се задължава да достави, а **ВЪЗЛОЖИТЕЛЯТ** да приеме и заплати консумативи за офис техника, наричани по надолу в договора „стоки/те”описани в Приложение 1 **, което е неразделна част от настоящия договор.**

**УСЛОВИЯ И СРОКОВЕ НА ДОСТАВКА**

2. Стоките ще се доставят по следния начин: след отправена заявка от административния секретар на **„КОЦ-Шумен”ЕООД**.

3. Стоките ще се доставят на следния адрес - гр. Шумен, ул. Васил Априлов 63

4. Срокът за доставка е 3/три/ дни.

###### ЦЕНИ И ПЛАЩАНЕ

5. Цената на стоките, предмет на настоящия договор е описана в Приложение 1, което е неразделна част от настоящия договор.  
6. Плащането ще се извършва месечно по сметка, до **60 дни** след подписване на фактура и приемо предавателен протокол, за получените през предходния месец консумативи .

###### ПРАВА И ЗАДЪЛЖЕНИЯ НА ИЗПЪЛНИТЕЛЯ

**7. ИЗПЪЛНИТЕЛЯТ** има право да получи цена в размера, по начина и в срока, уговорени в настоящия договор.

**8. ИЗПЪЛНИТЕЛЯТ** се задължава:   
Да отстрани недостатъците на стока, предмет на настоящия договор, ако се докаже, че той не е знаел  за тях при предаването на стоката и е бил уведомен от ВЪЗЛОЖИТЕЛЯ за тях в срок от 3 / три / дни от предаването на стоката.

**9. ИЗПЪЛНИТЕЛЯТ** не отговаря за недостатъци, които са били известни на **ВЪЗЛОЖИТЕЛЯ** при сключването на договора.

10. **ИЗПЪЛНИТЕЛЯТ** изготвя поетапно приемо - предавателни протоколи за доставените стоки, които се подписват от упълномощено от **ВЪЗЛОЖИТЕЛЯ** лице.

###### ПРАВА И ЗАДЪЛЖЕНИЯ НА ВЪЗЛОЖИТЕЛЯ

11**. ВЪЗЛОЖИТЕЛЯТ** има право:

а) да получи стоките, предмет на настоящия договор.

б) при повреждане на стока изцяло или отчасти, както и при наличието на явни недостатъци и дефекти, за които **ВЪЗЛОЖИТЕЛЯ** не е знаел:

1) да върне стоката и да иска обратно цената;

2) да направи отбив от цената;

3)да иска отстраняването на недостатъците и дефектите за сметка на **ВЪЗЛОЖИТЕЛЯ.**

###### 12. ВЪЗЛОЖИТЕЛЯТ е задължен да заплати цена в размера, по начина и в срока, уговорени в настоящия договор.     ГАРАНЦИИ, РЕКЛАМАЦИИ, НЕУСТОЙКИ, СПОРОВЕ

13. Гаранциите на стоките, предмет на настоящия договор са в размер на…….месеца / година.

14. **ВЪЗЛОЖИТЕЛЯТ** е длъжен, при установяване на количествени несъответствия и недостатъци в качеството да свика комисия, в която да участва представител на **ИЗПЪЛНИТЕЛЯ.**

15. При забавяне от страна на **ИЗПЪЛНИТЕЛЯ** при предаването на дължимите стоки и услуги, той дължи неустойка в размер на половин процент за всеки просрочен ден, но не повече от петнадесет процента от стойността на дължимите стоки.

16. В случай, че **ИЗПЪЛНИТЕЛЯ** се забави повече от 7 дни с предаването на, **ВЪЗЛОЖИТЕЛЯ**  има право да развали договора. Развалянето има действие от деня, в който **ИЗПЪЛНИТЕЛЯ** е получил писмено уведомление.

17. В случай, че **ВЪЗЛОЖИТЕЛЯ** се забави със заплащането на уговорената в настоящия договор сума, той дължи неустойка в размер на половин процент за всеки просрочен ден, но не повече от петнадесет процента от дължимата сума.

18. Плащането на неустойки не лишава изправната страна по договора от правото й да търси обезщетение за претърпени вреди и пропуснати ползи над размера на неустойката.

19. Споровете, възникнали по тълкуването или изпълнението на настоящия договор ще се решават от страните по споразумение, а когато това се окаже невъзможно – пред съответните съдебни органи.

20. За неуредени от настоящия договор въпроси ще се прилагат съответните разпоредби, предвидени от Закона.

21. Приложение 1 е неразделна част от настоящия договор.

Настоящият договор се състави в два еднообразни екземпляра – по един за всяка от страните и се сключва за 1/една/ година считано от ………**.2019 г. и е в сила до …...20.. г.**

**ДОСТАВЧИК: ................................... КУПУВАЧ:..................................**   
/………………………./ /д-р Сотир Караниколов/

**СЪГЛАСУВАНО С:**

Гл.счетоводител:

/Иванка Ралева/

Юрист:

/Пламен Петков/